**6М030100 - Құқықтану мамандығының «Сот қызметін ұйымдастыру» пәнінен аралық емтихан сұрақтары**

«Сот қызметін ұйымдастыру» заң біліміндегі фундаменталды, арнайы заң пәні болып табылып, арнайы жоғарғы заң оқу орындарының студенттері мен магистранттары үшін негізгі пәндердің бірі болып табылады.

Қылмыстық процесс өзінің методологиялық негізі ретінде материалистік диалектиканы қабылдап, дербес ғылыми пән болып есептеледі. Нақты міндеттерді шешу үшін қылмыстық процесс ғылымында бір-бірімен тығыз байланыстағы жеке ғылыми әдістер, соның ішінде: формальды-логикалық, тарихи-заңды, жүйелеу, салыстырмалы-құқықтық әдістер қолданылады.

**Мақсаты:** «Сот қызметін ұйымдастыру» пәнін оқу барысында магистранттар келешек судьяның тәжірибелік ой-өрісін кеңейтетін қылмыстық іс жүргізу құқығының теориялық мәселелері жөнінде түсінік алады.

Магистранттардың қолданыстағы қылмыстық іс жүргізу заңын жетік білуін қамтамасыз ету де осы пәнді оқытудың міндеттерінің бірі болып табылады.

Лекция тақырыптары теориялық және тәжірибелік маңызы бар қылмыстық іс жүргізу құқығының қылмыстық істерді сотта қараумен байланысты тек кейбір тақырыптарын қамтитын болады.

**Міндеттері:** Пәнді оқытудың міндеттері магистранттардың қылмыстық-процессуалдық заңды құқықтық қолдану тәжірибесінің өзекті мәселелері жөнінде түсінік алуымен шектелмей, магистранттардың алған білімін келешектегі тәжірибелік жұмысында қолдана алуын, қылмыстық процестің дискуссиялық мәселелері бойынша ғылыми негізделген ұсыныстар беруін қамтамасыз ету болып табылады.

**Құзыреттері (оқытудың нәтижелері):** - сот билігінің, сот әділдігінің, құқық қорғау органдарының, судьяның, сот әділдігінің демократиялық принциптерінің түсінігін, даму тарихы мен кезеңдерін;

- судьяның құқықтық мәртебесін, сот органдары мен құқық қорғау органдарының құқықтары мен міндеттерін, судьяларға қойылатын талаптар, судьялыққа кандидаттарға қойылатын талаптар, судьяларға өкілеттік беру тәртібін;

- судьялыққа кандидаттардың тағылымдамадан өтудің тәртібін, сот төрағаларының өкілеттіктерін, судьялардың тәуелсіздігін және олардың кепілдіктерін т.с.с. мәліметтерді **білуі қажет.**

- үкім, шешім, қаулы, шағым, наразылық, апеляциялық шағымды, арыздарды құрастыруға;

- азаматтық істер бойынша өкілдікті жүзеге асыруға;

- қылмыстық істер бойынша өкілдікті, қорғауды жүзеге асыруға;

- жарналарды, шарттарды жасауға, тексеруге

Пәнді оқып үйрену өткен тақырыптардың барлығын қамтитын жазбаша және ауызша нысандағы емтихан қабылдаумен аяқталады. 8 аптада ауызша нысанда өтетін **Midterm Exam жоспарланған.** **Midterm Exam** емтиханның төменгі балы 50, жоғарғы балы 100. Емтиханға жіберу үшін міндетті шарт бағдарламада қарастырылған барлық тапсырмаларды орындау болып табылады. Дәріс тақырыптары бойынша жазбаша жұмыстар, СӨЖ шеңберінде қылмыстық құқықтың өзекті проблемалары бойынша сөз жарысы жоспарланған.

1. Қазақстан Республикасының сот жүйесінің анықтамасын беріңіз
2. Сот билігінің түсінігі, мəні, мазмұны жəне мəселелерін атаңыз
3. Сот қызметін ұйымдастыру мен сот қызметінің қағидаларын атаңыз
4. Бірінші сот инстанциясында қабылданатын сот шешімдерін атаңыз
5. ҚР Жоғарғы Сот Кеңесінің түсінігін беріңіз жəне өкілеттіктерін атаңыз
6. Біліктілік комиссиясы жəне оның өкілеттігін атаңыз
7. Аудандық жəне оған теңестірілген соттардың өкілеттігін атаңыз
8. Облыстық жəне оған теңестірілген соттардың өкілеттігі жəне құрылымын атаңыз
9. ҚР Жоғарғы Сотының өкілеттігі жəне құрылымын беріңіз

10. Құқықтық мемлекеттегі сот билігінің мəнін атаңыз

11. Судьялардың тəуелсіздігінің кепілдіктерін атаңыз

12. ҚР заңнамасындағы алқабилер институтының түсінігін беріңіз

13. Алқабиге кандидаттар жəне оларға қойылатын құқықтық талаптарды атаңыз

14. Кінəсіздік принципінің жүзеге асырылу кепілдіктерін атаңыз

15. Алқабидiң құқықтары, мiндеттерi жəне iстi қарауға байланысты iс-əрекеттерiндегi шектеулерді көрсетіңіз

16. Судья мəртебесінің түсінігі, құқықтық мелекеттегі ролін атаңыз

17. Судьяны материалдық жəне əлеуметтiк қамсыздандыру жөнiндегi кепiлдiктерін атаңыз

18. Кассациялық өндірістің түсінігі, мəселелерін атаңыз

19. Апелляциялық өндірістің түсінігі, мəселелерін атаңыз

20. Сот төрелігінің түсінігі, мəні жəне мəселелерін атаңыз

21. Абдуллаев Б. 15.05.2008 жылы Алматы қаласының Ауезов көшелерінің қиылысында қылмыстық ізге түсу органы қызметкерлерімен ұсталды. Жеке тінту кезінде одан есірткі зат - гашишке ұқсас өсімдік тектес зат табылып, алынды. Жеке тінту кезінде куəгер ретінде Алматы қаласының бостандық аудандық Ішкі істер басқармасында сынақтан өтуші ҚР Ішкі істер министрлігінің Алматы жоғарғы мектебінің тыңдаушылары Имашев Б-мен Қазиев Б . Қатысты. Химиялық сараптама қорытындысы бойынша Абдуллаев Б. табылып алынған зат наркотикалық зат - гашиш (салмағы 5,5 грамм ) болып танылды. Сот талқылауы барысында Имашев Б. мен Қазиев В. куə ретінде жауап берді. Қорғаушы олардың іс бойынша куə ретінде қатысуға құқықтары жоқ екендігін, себебі іске мүдделі тұлға екендіктерін айтты. Абдуллаев Б-ның қорғаушысының мəлімдемесі құқыққа сай ма? Куəгерлердің түсінігі мен процессуалдық жағдайлары қандай?

22. Сот талқылауын жүргізуде сот алдын -ала тергеу жүргізген тергеушіні жауап беруі үшін шақырды. Тергеуші өзі зерттеген ісі бойынша соттан одан куə ретінде жауап алуға құқығы жоқ екендігін айқындай отырып, жауап беруден бас тартты. Сот пен тергеушінің əрекетін бағалаңыз?

23. Прокурормен бекітілген айыптау қорытындысына сəйкес Қайырымов ҚР Қылмыстық кодексінің 96-б. 2-б. «д»-т. аса қатыгездікпен жасалған адам өлтіру бойынша айыпталған. Судья іс материалдарымен танысып, алдын ала тергеумен жиналған дəлелдемелер Қайырымовпен жасалған адам өлтіру қажеттi қорғаныс шегiнен шығу кез iнде жасалғандығын көрсетеді деген қорытындыға келеді. Сондықтан судья сот мə жілісін тағайындау туралы қаулыда Қайырымовтың айыбын ҚР ҚК-нің 99-б.1-б. бойынша өзгертеді. Судьяның əрекетіне баға беріңіз . Судья алдын ала тыңдауда, Қайырымовтың айыбын өзгертуге құқылы ма?

24. Ішкі істер органдарына азаматша Петрова көршісі Васильевтің оны ұрып-соққаны туралы шағым береді. Соның артынша сол жерге азамат Иванов осындай шағыммен Петроваға қарсы жүгінеді. Мұндай мазмұндағы шағымдар қайда жəне қандай тəртіпте қаралуға жатады?

Жеке айыптау істері кіммен қозғалады жəне қаралады? Жеке айыптау шағымында көрсетіледі?

25. Астана политехникалық институтының студенті Машков С.А. кітапханада сабаққа дайындалып отырып, математика пəні бойынша сирек кездесетін кітап беттеріндегі көрсетілген формуланы жыртып алып, дəптерінің арасына салып қояды. Кітапты өткізерде бұл факт белгілі болады. Кітапхана қызметкерлері кітаптың бүлінгені туралы акт толтырады. Кітапхана басшысы Степанова М.А. студенттің оқу орнын анықтап, заңгердің көмегіне жүгінбей, институттың бас бухгалтеріне кітаптың бүлінуі туралы актіні жə не кітап сомасын өтеу үшін студент С.А.Машковтың стипендиясынан он есе көлемде ұстау туралы өтініш жібереді. Кітапхана басшысы М.А.Степанованың əрекетіне баға беріңіз. Бұл жердегі мəселенің шешілу барысы?